Bhâsa Spanyol

Bhâsa Spanyol ( español, idioma español ) otabâ Kastilia ( castellano ) panèka bhâsa Iberia-Roman è Spanyol, bân bhâsa katello' sè palèng bânnya' èghuna'aghi è dhunnya. Bhâsa Spanyol panèka bhâsa lu-ghâlluna ḍâri ra-kèra 500 juta orèng è dhunnya,Demografía de la lengua española. Èyarsip ḍâri aslina tangghâl 23 Sèptèmber 2010 è Wayback Machine. (kaca 38), elcastellano.org. Èyaksès tangghâl 24 Ḍèsèmber 2025. otabâ ḍâri 600 juta orèng tamaso' orèng sè bhunten asli (menorot parkèraan taon 1999).5th International Congress on Spanish Language. Èyarsip ḍâri aslina 06 Ḍèsèmber 2010. Èyaksès tangghâl 24 Ḍèsèmber 2025. Kabânnya'an orèng sè abhâsa Spanyol bâḍâ è Amèrika Latin.Spanish language total. Ethnologue. Èyaksès tangghâl 24 Ḍèsèmber 2025.

 Parkèraan bennya'an pangangghuy 
Èparkèraaghi lebbi ḍâri 437 juta orèng è dhunnya abhâsa Spanyol mènangka bhâsa aslina, sè adhâddhiyâghi bhâsa panèka aghâdhui panotor asli sè palèng bânnya' nomer ḍuwâ' è dhunnya saamponna Mandarin."Summary by language size". Ethnologue. Èyaksès tangghâl 24 Ḍèsèmber 2025.

Bhâsa Spanyol panèka bhâsa resmi è Karajaan Spanyol, Guinea Khatulistiwa, bân 20 naghârâ Hispanik laènna (21 manabi tamaso' Puerto Riko mènangka naghârâ) è Amèrika Latin.

 Tata'an Bhâsa 
Kabânnya'an fitur gramatikal bân tipologis bhâsa Spanyol paḍâ bân bhâsa Romawi laènna. Bhâsa Spanyol panèka bhâsa inflektif. Sistem oca' bhârâng bân oca' sèpat ḍâlem bhâsa Spanyol nojjhuaghi ḍuwâ' jennis gender bân ḍuwâ' angka, salaèn panèka, pan-bârâmpan artikel bân oca' ghântè jhughân anḍi' jenis gender netral ḍâlem bentuk tongghâl. È bhâsa Spanyol, bâḍâ 55 konjugasi oca' lako kalabân tello' bâkto: jhâman lambâ', jhâman samangkèn, bân sè bhâkal ḍâteng.

Bhâsa Spanyol panèka bhâsa Èropa sè lu-ghâlluna sè anḍi' risalah gramatikal, Gramática de la lengua castellana, sè ètolès è taon 1492 sareng ahli filologi Andalusia Antonio de Nebrija, sè bhâghi ka Ratu Isabella ḍâri Kastilia è Salamanca.

Bhidhâna ḍialèk Spanyol è Semenanjung Iberia bân è Amèrika Latin ta' patè mencolok è bhâsa baku, dhâddhi orèng sè ajhâr bhâsa baku ta' bhâkal malarat sè acaca'a sareng orèng asli ḍâri bhân-sabbhân naghârâ sè abhâsa Spanyol. Namong, è ḍâlem cem-macemma sè ta' baku, pangoca'enna, oca', bân jhughân tata bhâsana jellas anḍi' bhân-sabbhân parbhidhâ'ân sè cè' signifikanna, namong  coma ḍâlem taraf tatanto.

 Bhâsa Spanyol è Inḍonèsia 
Pan-bârâmpan oca' bhâsa Spanyol jhughân ampon èsèrap dâ' bhâsa Inḍonèsia, akadhi camisa, matador, mestizo, ponco, toreador, havana, plaza, guerrilla, rumba, porno, bân fandango.

 Sombher